Vendsyssel FF

Vendsyssel FF (Vendsyssel Forenede Fodboldklubber) er en dansk fodboldoverbygning fra den vendsysselske by Hjørring. Holdet er en overbygning på Hjørring IFs førstehold i fodboldafdelingen i . Hjemmebanen er Nord Energi Arena. Klubben spiller på Hjørring IFs spillelicens, der blev overtaget fra FC Hjørring. Klubben rykkede i 2010 for første gang op i landets næstbedste række, og overgik søndag d. 27 maj 2018 dette med klubbens første Superliga-oprykning.

Vendsyssel FF sikrede sig oprykning til Superligaen ved at besejre Lyngby BK over to playoff-kampe.

Historie

Før Vendsyssel FF 
Vendsyssel FF kan trække sine rødder tilbage til FC Hjørring og videre tilbage til Hjørring Idrætsforening.

Hjørring Idrætsforening har sin begyndelse i Hjørring Gymnastikforening, der blev stiftet 9. november 1886. I 1892 blev klubben slået sammen med Hjørring Kricketklub og hed nu Hjørring Fodboldklub.
Den 9. september 1919 blev Hjørring Fodboldklub slået sammen med Hjørring Sportsklub til Hjørring Forenede Sportsklubber, som i 1921 skiftede navn til Hjørring Idrætsforening - et navn klubben stadig bærer i dag.

FC Hjørring blev etableret i 2006 som en overbygning til Hjørring Idrætsforening, og i sommeren 2010 rykkede FC Hjørring for første gang op i 1. division.

I 2013 forsøgte FC Hjørring at etablere et samarbejde med andre klubber i Vendsyssel, herunder i særdeleshed Frederikshavn Forenede Idrætsklubber (FFI), og i forbindelse hermed skiftede klubben navn til Vendsyssel Forenede Fodboldklubber.

2013 til nu 
Fra bund til top

I den første sæson som Vendsyssel FF blev tropperne styret af Søren Kusk. Klubben befandt sig fortrinsvist i den nederste del af 1 divisionen. Med tre runder igen opstod der en dramatisk situation hvor Vendsyssel FF vandt 1-0 over topholdet Silkeborg, hvilket placerede Vendsyssel FF lige over nedrykningsstregen med kun to kampe tilbage. Thomas Hansen blev skiftet ind 3 minutter før tid, og da han tidligere havde spillet en kamp for Danmarksserie holdet var denne indskiftning ulovlig og Vendsyssel FF blev taberdømt 0-3. Dette betød at Silkeborg sikrede sig oprykning, imens Vendsyssel FF blev placeret under nedrykningsstregen med 3 point op til overlevelse, og kun 2 kampe tilbage.

De to sidste kampe i sæsonen blev begge vudnet 2-1 (én på udebane og én på hjemmebane) hvilket bidrog til at Vendsyssel FF sluttede på 9. plads og dermed sikrede sig overlevelse med 2 point ned til stregen.

Næste sæson betød først og fremmest på et trænerskifte da Søren Kusks kontrakt udløb og i stedet blev Ove Christensen hevet ind som afløser.
I stærk kontrast til sidste sæsons hvor Vendsyssel var nedrykningstruet, bød denne sæson i stedet på kamp for oprykning til Superligaen. I løbet af de første 7 runder af sæsonen befandt Vendsyssel FF sig primært på 1.pladsen af 1. divisionen,  men herefter faldt de til en 3. plads og befandt sig herefter på 3. og 4. pladserne resten af sæsonen. Da sæsonen sluttede lå Vendsyssel FF derfor på en 4. plads med 12 point op til 2. pladsen der ville sikre oprykning til Superligaen.

Sæsonen 2015-2016 bød på en strukturændring der medførte at de 3 øverste pladser i 1. divisionen ville rykke op til Superligaen.
Det betød at Vendsyssel FF gik benhårdt efter oprykning. Til og med 22 spillerunde befandt Vendsyssel FF sig da også på en oprykningsplads, men herefter ramte Vendsyssel FF et mindre formdyk og de efterfølgende 11 spillerunder så Vendsyssel FF falde til en 6. plads og da i sidste ende måtte Vendsyssel FF se sig slået af AC Horsens der indtog 3. pladsen med 4 point forspring til Vendsyssel FF på 4. pladsen.

Den efterfølgende sæson så Joakim Mattson tage styringen med truppen, som endnu engang skulle kæmpe med op oprykning til Superligaen.
Sæsonen startede med 3 nederlag i streg efterfulgt af en uafgjort før det endelig blev til en 2-0 sejr over FC Fredericia, hvilket ikke gavn en optimistisk følelse af at Vendsyssel FF skulle rykke op i denne sæson.
Vendsyssel FF fik dog formen på plads og sluttede sæsonen med 55 point hvilket resulterede i en 2. plads, kun 3 point fra Hobro på 1. pladsen.
Strukturændringer betød at 1. pladsen sikrede sig direkte oprykning, imens Vendsyssel FF kvalificerede sig til oprykningsplayoff, som bød på to kampe mod AC Horsens fra Superligaen.
En 0-0 kamp på udebane gav optimisme om en oprykning, og da Tiago Leonco gjorde det til 1-0 i det 41. minut på hjemmebane begyndte det efterhånden at ligne en sæson i Superligaen.
En udligning i 51. minut skabte dog yderligere drama og da AC Horsens i løbet af kampens sidste fem minutter scorede yderligere 2 mål, betød det at Vendsyssel måtte tage endnu en tur i 1. divisionen.

Den efterfølgende sæson så en udskiftning på trænerposten hvor Joakim Mattson nu blev afløst af Erik Rasmussen.
Denne sæson bød endnu engang på oprykningskamp for Vendsyssel FF, der efterhånden nu havde placeret sig som en fast del af toppen i 1. divisionen. Sæsonen sluttede med Vendsyssel FF på en 3. plads med 56 point, hvilket sikrede Vendsyssel en plads i oprykningsplayoff for anden sæson i træk.
De to oprykningskampe skulle spilles imod Lyngby BK fra Superligaen. Første kamp foregik på Nord Energi Arena i Hjørring og endte 1-0 på mål af Mikkel Anderson. Returopgøret i Lyngby endte 2-1 til Vendsyssel på mål af Lucas Jensen og Mikkel Anderson hvilket sikrede Vendsyssel deres første tur i Superligaen den efterfølgende sæson.

Superliga & nedrykning

Jens Berthel Askou havde æren af at lede Vendsyssel FF igennem klubbens første sæson nogensinde i Danmarks bedste række.
Vendsyssel FF startede sæsonen med to overraskende sejre på 3-2 og 2-3 mod henholdsvis OB og Esbjerg FB, hvilket betød at Vendsyssel i en enkelt runde befandt sig på en 1.plads, men herefter begyndte resultaterne at svigte og klubben befandt sig herefter i nedrykningskampen hvor de oftest befandt sig på 11.-14. pladsen.
Sæsonen bød dog på nogle overraskende sejre, herunder en 2-1 hjemmebne sejr over FCK i 11. spillerunde, en udebane sejr over AaB på 1-0 i 14. spillerunde, en udebane sejr over Brøndby på 3-2 i 20. spillerunde samt en uafgjort 1-1 mod FCK i Parken i 23. spillerunde.
Sæsonen var derfor præget af en håndfuld overraskende resultater mod mere prominente modstandere, men derudover var det sjældent med sejre hvilket betød at at Vendsyssel FF sluttede på en 12. plads og måtte deltage i nedrykningsgruppen med Randers FC, AaB og Hobro.
I denne gruppe sluttede Vendsyssel på en 3. plads og måtte derfor deltage i nedrykningsplayoff.

Besynderligt nok bestod modstanderne af AC Horsens og Lyngby BK, som også var de to modstandere i Vendsyssels oprykningsplayoff i de to forgående sæsoner.
I første runde blev det til et samlet 2-1 nederlag til AC Horsens.
I anden runde endte det med et samlet 4-3 nederlag til Lyngby BK og dermed var rollerne omvendt fra sidste sæson, og dermed sluttede Vendsyssel FFs første sæson i Superligaen med nedrykning tilbage til 1. division.

Tilbage i 1 division

Sæsonen 2019-2020 så Vendsyssel FF tilbage i første divisionen denne gang med Johnny Mølby i trænersædet.
Vendsyssel FF startede sæsonen med ambitionerne om at rykke tilbage i Superligaen, men med 5 nederlag i de første 6 kampe slog et stort skår i disse ambitioner, sammen med strukturændringerne der medfører at kun vinderen rykker op betød at Vendsyssel FF's oprykningsambitioner måtte sættes på pause.
Sæsonen blev afbrudt efter 20. spillerunde på grund af det globale udbrud af COVID-19. Da sæsonen blev sat på pause befandt Vendsyssel FF sig på en 5. plads med 28 point - 16 point efter Vejle på 1. pladsen og med 13 spillerunder tilbage.

Stadion 
Nord Energi Arena blev anlagt som Hjørring Stadion i 1930, på Femhøje i Hjørring.
I 2014-2015 blev stadion renoveret og en yderligere renovering skete i 2019 med henblik på udbygge stadion for at klare Superliga kravet om en tilskuerkapacitet på 10.000.

Nord Energi Arena består af Nordjyske Bank-tribunen med ca. 600 overdækkede siddepladser samt Brdr. Hosbond Loungen med plads til ca. 600 spisende gæster.
Modsat Nordjyske Bank-tribunen er Vennelyst-tribunen emd 2014 overdækkede siddepladser, samt 700 ståpladser forbeholdt Vendsyssel FF's fanklub "Vendsyssel FF Support"
I den nordlige ende af Nord Energi Arena blev Nordic Seafood-tribunen bygget i 2019, med 206 siddepladser og 1400 ståpladser - heraf 800 overdækkede som er forbeholdt udeholdets tilskurere.
Derudover har Nordic Seafood-tribunen 206 siddepladser forbeholdt Vendsyssel FF's sponsorer.

Derudover er der yderligere kapacitet til stående tilskurer på stadion så den samlede kapacitet er 10.000.

Finanseringen til stadion er sket gennem et samarbejde mellem Hjørring Kommune, Hjørring Privat Realskole samt VUC, og er med til at skabe et af Danmarks mest bæredygtige stadions.

Vendsyssel FF betaler cirka en million kroner om året til Hjørring Kommune i leje.

Staben

Trænerstab 
Cheftræner: Henrik Pedersen

Assistenttræner: David Olsen

Målmandstræner: Karim Zaza

Analytiker: Nikolaj Hørby

Team manager: Mathias Nyholm Kragh

Sundhedspersonale 
Fysioterapeuter: Kristian Jakob Kristensen

Massør: Lars-Henrik Thomsen

Trænere gennem tiden 
Tallene i parentes er trænerens samlede statistik.

Tabellen er opdateret pr. 14/12-2020

Ledelsen

Bestyrelsen 
Bestyrelsesformand: Jacob Andersen

Næstformand: Mikael Jakobsen

Bestyrelsesmedlemmer;

Søren Nørgaard Sørensen

Lars Thuesen
Morten Larsen

Henrik Rasmussen

Carsten Lauritsen

Ib Nielsen

Henrik Konnerup

Direktionen 
Administrerende direktør: Ledig

Salgschef: Aage Strøm

Stadionansvarlig og administrativ koordinator: Camilla Jørgensen

Resultater

Bedste resultater 
Superliga: 12. plads (ud af 14) - 2018/2019 sæsonen
Pokalturnering: Semifinale (Slået ud af FCK) - 2016/2017 sæsonen

Oversigt over årene

Rekorder

Spillere 
(Opdateret 10/06-2020)

Top 10 - antal kampe (Liga + Pokalturnering inkl. FC Hjørring)

Top 10 - målscorer (Liga + Pokalturnering inkl. FC Hjørring)

Yngste debutant: Lasse Kjær - 17 år, 4 måneder, 2 dage (vs. Silkeborg, 1. division, 6. oktober 2013)

Ældste spiller: Chris Sørensen - 39 år, 10 måneder, 8 dage (vs. AC Horsens, Superliga playoff, 4, juni 2017)

Yngste målscorer: Mads B. Mikkelsen - 18 år, 7 måneder, 30 dage (vs. Vejle, Superligaen, 10. august 2018)

Ældste målscorer: Chris Sørensen - 39 år, 14 dage (vs. Birkelse, Pokalturneringen, 10. august 2016)

Hold 
Største sejr: 9-0 (vs. Kjellerup, Pokalturneringen, 28 august 2019) & (vs. Birkelse, Pokalturneringen, 10. august 2016)

Største nederlag: 0-5 (vs. Fredericia, 1. division, 10. april 2011)

Liga-topscorer 

Opdateret 10/06-2020

Tilskuertal 
Gennemsnitligt tilskuerantal for hjemmekampe i ligaen.

Anførere 

Listen over anfører er ufuldstændig og følgende anfører kan blandt andet nævnes hvor årstal er ukendt;

Buster Munk

Chris Sørensen

Spillertruppen 
Opdateret 13/06-2022

Referencer

Ekstern henvisninger 
 Vendsyssel FF's officielle hjemmeside

 
Etableret i 2013
Fodboldklubber i Danmarksturneringen